— Зараз у будынку палаца Тызенгаўзаў знаходзяцца 45 стацыянарных ложкаў. Мы стараемся стварыць там неабходныя ўмовы: сёлета правялі замену ўнутраных інжынерных сетак, рамонт аддзялення, санітарных пакояў. Аднак будынак не прыстасаваны пад арганізацыю бальнічных аддзяленняў з кругласутачным знаходжаннем хворых. Таму прынята вельмі правільнае рашэнне: у перспектыве частка будынка будзе выкарыстоўвацца як філіял раённага краязнаўчага музея, у другой яго частцы застануцца адміністрацыйныя кабінеты ЦРБ. Стацыянарныя ложкі будуць пераведзены ў прыбудову да галоўнага корпуса бальніцы. Гэтыя работы ўжо пачаліся. Падрыхтавана праектна-каштарысная дакументацыя на рэканструкцыю з прыбудовай корпуса на 50 ложкаў. Сёлета з’явіцца новы металачарапічны дах над галоўным корпусам, у наступным годзе плануем правесці цеплавую рэабілітацыю будынка з тэрмашубай. Спадзяюся, што ўвесь праект будзе рэалізаваны ў бліжэйшыя гады.